**Torres Vedras** é unha cidade portuguesa do Distrito de Lisboa. Pertence á Rexión Centro e á subrexión de Oeste. O seu nome deriva do latín e significa 'Torres vellas' (da mesma forma que *Pontevedra* significa 'Ponte vella').

É sede do maior municipio do Distrito de Lisboa con 405,89 km² de área e 79.465 habitantes (2011), subdividido en 20 freguesías. O municipio limita ao norte co de Lourinhã, ao nordeste con Cadaval, ao leste con Alenquer, ao sur con Sobral de Monte Agraço e Mafra e ao oeste co litoral do océano Atlántico. Torres Vedras posúe a categoría de *cidade* desde o 2 de marzo de 1979.

Historia
--------

Situado na rexión occidental de Portugal, o territorio de Torres Vedras está poboado desde a antigüidade. Xacementos recentes confirman asentamentos de comunidades de recolectores, cazadores, agricultores e metalúrxicos, as cales deron paso posteriormente a gregos e romanos.

O nome orixinal do lugar é misterioso, que parece identificarse co oppidum *Chretina*. Pero calquera que sexa a fixación de data, o nome *Turres Veteras> Torres Vedras*, isto lembra as vellas torres, porque o vello, a súa primitiva fortificación, probabelmente mesmo construídos na época romana.

Afonso I de Portugal reconquistou a praza no ano 1147. Durante o reinado de Sancho I (1185-1211), foille concedida a primeira organización municipal. Con todo, só o 15 de agosto de 1250, Afonso III de Portugal, alcumado *O Borgoñés*, dotou aos homes e vasalos da vila dun Foro. Durante o século XIII, a cidade experimentou un gran crecemento.

Poboación
---------

Escultura *Uvas*, símbolo da viticultura (unha das actividades económicas principais da rexión) próxima ao acceso sur de Torres Vedras.

| Poboación do municipio de Torres Vedras (1801 – 2004) |
| --- |
| 1801 | 1849 | 1900 | 1930 | 1960 | 1981 | 1991 | 2001 | 2004 |
| 17.244 | 15.021 | 35.726 | 47.917 | 58.837 | 65.039 | 67.185 | 72.250 | 75.494 |

Freguesías
----------

As freguesías de Torres Vedras son as seguintes:

* A dos Cunhados
* Campelos
* Carmões
* Carvoeira
* Dois Portos
* Freiria
* Maceira
* Matacães
* Maxial
* Monte Redondo
* Outeiro da Cabeça
* Ponte do Rol
* Ramalhal
* Runa
* Santa Maria do Castelo e São Miguel (Torres Vedras)
* São Pedro da Cadeira
* São Pedro e Santiago (Torres Vedras)
* Silveira
* Turcifal
* Ventosa

Turismo
-------

No ano 2012 Torres Vedras recibiu o premio QualityCoast de ouro polos seus esforzos por converterse nun destino turístico sustentábel. Grazas a este premio Torres Vedras foi seleccionada para ser incluída no atlas global do turismo sustentable, DestiNet.

Camiño de Santiago
------------------

**Torres Vedras** está situada na variante do Camiño Portugués chamada Caminho do Mar. 

A freguesía de São Pedro e Santiago de Torres Vedras presenta a cuncha heráldica da vieira no brasón.

Notas
-----

1. ↑  Vedras, Câmara Municipal de Torres. "Torres Vedras - A História do Nome". *www.cm-tvedras.pt* (en portugués). Consultado o 2022-04-22.
2. ↑  solutions, Cabreira. "Cidade Torres Vedras". *Granfondo Torres Vedras Montejunto* (en portugués). Consultado o 2022-04-22.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Torres Vedras Modificar a ligazón no Wikidata*** |

### Outros artigos

* Lista de municipios de Portugal con vieiras no escudo

### Ligazóns externas

* Páxina oficial *(en portugués)*

|  |  |
| --- | --- |
| Control de autoridades | 
* Wd: Q917319
* WorldCat
* VIAF: 143123660
* BNF: 11980751b
* EUFP: 942257710
* GeoNames: 8010567
* GND: 4060464-0
* LCCN: n84221628
* MusicBrainz: ID
* NKC: ge1032056
* OSM: 2897146
* SUDOC: 027855147
* WOEID: 749480

 |